Investiție de sute de milioane de euro în Petrobrazi. Ce planuri are OMV Petrom pentru rafinăria prahoveană
OMV Petrom urmează să investească circa 750 de milioane de euro la Petrobrazi pentru a transforma rafinăria în primul producător major de combustibili sustenabili din regiune, potrivit unui comunicat de presă al companiei. Compania construiește o instalație pentru producția de combustibili sustenabili pentru aviație (SAF) și motorină din surse regenerabile (HVO) și două instalații pentru producția de hidrogen verde.